**Karel Čapek: Poštarska bajka**

Karel Čapek je poznati češki pisac. Za djecu je pisao bajke. Poštarska bajka jedna je od najljepših. To je bajka o ljubavi, dobroti, sreći.

„*Pitam se - kad već mogu postojati bajke o svakojakim ljudskim zvanjima i zanimanjima, kao što su one o kraljevima, prinčevima i lopovima, pastirima, vitezovima i čarobnjacima, divovima, drvosječama i vodenjacima, zašto ne bi mogla postojati i bajka o poštaru?“*

Pronađi i pročitaj ovu bajku. Imaš vremena do kraja ovog mjeseca.

Knjigu možeš pronaći u knjižnici u kojoj si učlanjen.

Možeš i poslušati bajku kao zvučnu knjigu na stranici e-Lektire (<https://lektire.skole.hr/djela/karel-capek/postarska-bajka>). Da bi slušao bajku, na stranicu se moraš prijaviti kao i u e-Dnevnik. Neka ti netko od odraslih pomogne u tome.

Možda ti neke riječi neće biti poznate, pa evo značenja nekih manje poznatih riječi:

poštar – listonoša

gnom – patuljak

usnuo – zaspao

štropot – buka

majušni – malen

čovječuljak – malen čovjek

pelerina – ogrtač

izustio – izrekao

marijaš – vrsta kartaške igre

tutnuti – ugurati

gubica – usta

adresirati – napisati adresu

krntija – jako star automobil

pogreb – sprovod

nagazio – pritisnuo nogom

zdenac – bunar

žustro - brzo

Uživaj u čitanju!